har du to valg: Boks Sko Jeg lagde sko på en 2-års fordi jeg ikke magtede tanken om at han skulle splitte hele stalden ad ved at stå inde - og fordi det ikke er i orden i min verden at en 2-års skal kravle afsted fremfor at buldre som sådan nogen nu gør. Der skal nok være nogen der har andre ideer - men det var mine 25 ører 
Det meget våde vejr vi har haft, i en lang periode har slidt meget på hestenes hove - også plagenes. Så jeg kan læse rundt omkring at mange har givet deres plage sko på, fordi de simpelthen var så ømme nu der kom frost og knolder, så hestene nægtede og gå nogen som helst steder og uanset alder, så er det jo ikke rimeligt. Så enten er det være inden for hele tiden, på med sko eller finde en fold uden knolder og for meget frossen bund. Min egen har også fået sko på, dog pga. en hovbyld men havde hun ikke haft den havde hun nok også fået sko på.
Min ridebane er rimelig plan, men de vælger at være andre steder. Jeg har også en fold, som de ikke har gået på siden sommer, men der er en del mere græs end de er vant til, så der er jeg bange for maverne. Han kan godt stå inde, men det mener jeg ikke er en god løsning. Det er vel egentligt godt, at de er forsigtige, når der er knolde, så de ikke vrider om. Risikerer man ikke forvridninger, hvis de får sko på og fjoller for meget rundt på en knoldet fold? Han bevæger sig rundt på folden.
Jeg oplever ikke at de fjoller rundt på knolde med sko, de har lettere ved at gå hen over men de er stadig ikke særligt glade for det - men så kan man få dem med over. De der er ømme, uden sko vil slet ingen steder over hovedet, modsat de med sko der til nøds lige kan lokkes med i langsomt tempo. Og netop fordi det er knoldet, så kan de ikke løbe rundt - men så er det man kan få nogle badut spring mm. hvis man lukker dem ud på plant stykke. Men hellere lidt badutspring på plant stykke, end en hest med eller uden sko der ikke kan bevæge sig særligt meget på en knoldet fold.
Jeg tog i går konsekvensen af, at min pony faktisk nægtede overhovedet og bevæge sig rundt, og den store lignede en der var ved og brække alle 4 ben på de hårde knolde som folder jo nu er omdannet til.... Kl. 15.45 ringede jeg til en lokal vognmand, og fik leveret 8 km3 grus af sømaterialer (ligner groft sand).... Min søde mand kørte så med traktor med bagtipskovlen ud, læs efter læs, og fyldte gruset på og rettede af, og jeg selv gik på jorden og rev alle spor og skarpe kanter væk.... 3 timers arbejde i stiv kuling, men så er der et bredt område fra leddet og hen forbi vandkarret, over til læhuset og hele vejen rundt om læhuset, som nu er helt FLADT og fint !!!! Jeg var overrasket over, hvor langt de 8 km3 egentlig rakte, og hestene var totalt overraskede til morgen, da de kom ud !!! Den store måtte da lige slå røven i vejret over igen at kunne bevæge 4 ben samtidig !!!!! Det er blevet super godt, og jo, jeg ved da godt at det måske er en stakket frist, idet det formentlig bliver noget ødelagt og optrådt når vi igen får plusgrader, men det er mig ligegyldigt p.t.... Lige nu handlede det om at hestene kunne gå og stå på folden uden at brække benene, og det var trods alt noget billigere end de evt. dyrlægeregninger og skader det kunne have endt ud med.... Så her jubler vi, og håber på frosten holder laaaang tid !!! Hilsen Tina
Jeg har fået leveret et stort læs flis, til at ligge om løsdriften, så de har lidt at gå og stå på. Mine har beholdt skoene på 1 mrd. For længe, nu skal de omskoes, men har ikke ville stresse deres hove i det mudder og våde element, samt muk. Nu er de fine uden muk, og kan skos igen
Min 2 års plag lider også med ømme såler. Efter al den pløre. Han kunne ikke gå i forgårs, så jeg tog konsekvensen og sagde fra. Ikke mere fold med knolde til ham. Jeg vil simpelthen ikke risikere skader. Han får nu på lille luftefold med cement og kommer på daglige gåture på vejen. Ikke optimalt, men bedre end fold med knolde.det vil jeg ikke byde ham. Han nægtede at bevæge sig overhovedet. Jeg talte med min smed og hun sagde, at sko med såler ikke er optimalt til en plag. Er der is på folden vil den glide noget videre rundt, når den ikke er vant til at gå med sko. Boots er også en mulighed, men en plag vil vokse fra dem i løbet af no time....hmmm det er bare ikke let......
Jeg har taget dem ind for lidt siden, og han gik helt frivilligt og glad hen til mig, også over knoldene. Han havde endda overskud til at drille min hoppe på vejen, så han er ikke ved at dø. Jeg har overvejet boots, men tænker det samme, med at de vokser fra dem. Jeg tænker jernsko til en hest i voksealderen ikke er særligt godt, da skoen jo ikke kan give sig. Min smed siger at hoven vokser mere, jo mere den stimuleres, derfor tænker jeg, det er dumt at lade den stå inde. Jeg tror jeg flytter høkassen op på banen, måske de så vil gå derop lidt mere.
Jovist vokser de unge meget, men de vokser ikke ud af et par boots på en vinter  Jeg har lige bestilt et par boots til min unghest, han er lidt ked af at gå på frossen klumper/knolde, når vi rider, så nu får han et par boost på forhovene  Vi fik planeret folden inden frosten kom, så har ingen farlige knolde og ved høbur + løsdriften kom der flis på for nogle uger siden... Så begge mine har ingen problemer på folden, jovist de går forsigtigt, når de lige rammer en frossen forhøjning eller lign, men ellers ingen problemer  Sko ville jeg aldrig give en unghest på, ikke før den mindst er fyldt 5.... Så boots, limsko eller lign, hvis det går helt galt, så kan hoven stadig arbejde og du roder ikke med benstilling/knoglevækst 
Det ender nok med nogle boots, for som Jeanette skriver, ikke sko på en plag.
Boots > sko, til hver en tid! Og må jeg lige indskyde, at jeg da var ved at tabe kæben, da jeg læste om Tinas  !!!! 
Der stod også, det ragte langt, de 8km3. Hi hi.....
Hvor er jeg glad for jeg ikke er den eneste med en plag og ømme fusser. Den sidste uge er det bare blevet værre og værre og jeg har endda INTET der ligner knoldet jord. Han er så ømtået så i går lignede han en der var forfangen og havde brækket alle 4 ben på en gang Suuuuk. Og for det ikke skal være løgn gled han på rampen op af stalden til morgen, så nu er forslået på det højre bagben. Hva søren gør man når han får det sådan bare af at gå på frosset græs ?? Smed bliver i hvert fald taget på råd mandag morgen, for kan da ikke holde ud at se ham sådan. Øv øv øv kan nu bedst lide vejret fra marts til september 
Ja - det er sååååå synd for de stakkels heste med ømme fusser. Måske boksro med mange korte gåture på asfalt indtil smeden kommer, vil være det bedste for plagen? Det er jo med, at passe på hovene.....
Synes jo bare det er tæt på optimalt at gå på en plan græs mark der dog er frossen. Ser ikke den som "værre" end hård asfalt - men det er kun et gæt. Har heller ikke mulighed for at lufte gange mange i løbet af dagen grundet arbejde. Og har med vilje trukket smed besøget til deres beskæringer lidt, da jeg vidste frosten kom. Som en anden skrev synes jeg det virker lidt drastisk at give ham sko på, men hvis det kan hjælpe er det da en mulighed. Har ingen erfaring med boots ?
Altså jeg fik 8 kubikmeter - var i tvivl om hvordan det skulle skrives !!! Hvad har jeg egentlig skrevet ????   Kvadratkilometer !!!!! Beklager fejlen, men hestene har i hvert fald være glade i dag, og har bevæger sig rundt og rundt - dog kun inden for det område der har fået sand på !!! Nem indhegning  Hilsen Tina
Jeg ville heller aldrig give en plag sko på med mindre det var noget specifikt (benstilling eller lign.), der krævede det. m2 = kvadratmeter m3 = kubikmeter :-)